Skiriamoji geba

Skiriamoji geba, raiška, skyra, rezoliucija – rodomo vaizdo taškų skaičius, tenkantis vienam ilgio vienetui. Kuo didesnis taškų skaičius (smulkesni taškai), tuo didesnė skiriamoji geba bei dailesnis ir tikslesnis vaizdas. Terminas vartojamas kalbant apie taškinės grafikos skaitmeninius vaizdus, filmų vaizdus, jų aiškumą. Paprastai ekranų skiriamoji geba išreiškiama pločio ir aukščio vienetų sandauga, kuri užrašoma kaip plotis×aukštis, (matavimo vienetai – pikseliai).

 Matavimas 
Vaizdo skiriamoji geba gali būti matuojama įvairiais būdais. Iš esmės, skiriamoji geba apibūdina tai, kaip linijos gali būti arti viena kitos ir vis dar būti regimai atskiriamos. Skiriamosios gebos vienetai gali būti susieti su fizikiniais dydžiais (pvz., linijos viename milimetre, linijos viename colyje), su bendru paveikslėlio dydžiu (linijos viename ilgio vienete, taip pat paprastai žinomos kaip linijos, TV linijos, arba TVL). Paprastai vartojamas terminas linijų pora vietoj linijų; linijų pora susideda iš tamsios linijos ir gretutinės šviesios linijos. Linija yra arba tamsi arba šviesi. 10 linijų viename milimetre skiriamoji geba reiškia 5 tamsias linijas, einančias greta 5 šviesių linijų, arba 5 linijų porą viename milimetre (5 LP/mm). Toks matavimas daugiausia naudojamas kalbant apie fotoaparatų objektyvus ir fotojuostas.

 Video 
Keletas videoformatų:
 Formatas  Technologija  Plotis  Aukštis  Kraštinių santykis  Pikselių VHS analoginis 320 240 4:3 76.800 (0,08 MP) Hi8 analoginis 533 400 4:3 213.200 (0,21 MP) S-VHS analoginis 533 400 4:3 213.200 (0,21 MP) LD analoginis 640 480 4:3 302.200 (0,30 MP) VCD (PAL) skaitmeninis 352 288 4:3 92.160 (0,09 MP) SVCD (PAL) skaitmeninis 576 480 4:3 276.480 (0,28 MP) DVB (PAL), DVD-Video (PAL) skaitmeninis 720 576 4:3 arba 16:9 414.720 (0,41 MP) HDTV (720p) skaitmeninis 1280 720 16:9 921.600 (0,92 MP) FullHD (1080p) skaitmeninis 1920 1080 16:9 2.073.600 (2,07 MP) WUXGA skaitmeninis 1920 1200 16:10 2.304.000 (2,3 MP) HD-MAC / QWXGA analoginis / skaitmeninis 2048 1152 16:9 2.359.296 (2,36 MP) 2K skaitmeninis 2048 1536 4:3 3.145.728 (3,15 MP) UHDV-1 skaitmeninis 3840 2160 16:9 8.294.400 (8,3 MP) 4K skaitmeninis 4096 3072 4:3 12.582.912 (12,58 MP) UHDV-2 skaitmeninis 7680 4320 16:9 33.177.600 (33,2 MP) UHXGA skaitmeninis 7680 4800 16:10 36.864.000 (36,9 MP)

 Taip pat skaitykite 
 Ekrano skiriamoji geba
 Taškai colyje
 Pikseliai colyje
 Skaitytuvas

 Šaltiniai 

Kategorija:Kompiuterinė grafika